送中濟侍郎帥慶得乘字
作者：杜純
朝代：宋

paragraphs: 羌馬軼河西，詔下絕貢聘。
自是封疆臣，都俞命彌敬。
莫如小司徒，欽哉往臨慶。
貔貅十萬人，大半爵公乘。
恩將懷其心，威足繫其頸。
牧無南向塵，指揮罔不定。
邊氓歌夜耕，更續公劉政。
今日燕西園，愧接儒林盛。
陽關斷誰腸，笑把金鍾聽。
家世本詩書，無勞霍去病。